Video: Onnie én leerder geskors ná klap | Maroela Media
Video: Onnie én leerder geskors ná klap
Leerders van die Sans Souci Girls High School hou 'n vreedsame protes ter ondersteuning van die onderwyseres in die video. Foto: Verskaf
Die leerder en onderwyseres van die Sans Souci Girls High School in Kaapstad wat op video vasgevang is waar hulle handgemeen raak, is albei hangende 'n dissiplinêre proses geskors.
Jessica Shelver, woordvoerder van Debbie Schäfer, Wes-Kaapse LUR vir onderwys, het aan Maroela Media bevestig nóg die leerder nóg die onderwyseres is vandag by die skool. "Albei is deur die skoolbeheerliggaam in kennis gestel dat dissiplinêre stappe teen hulle gedoen word. Hulle is geskors hangende die dissiplinêre verhoor," sê Shelver.
Sy sê die skool kyk tans na verskillende opsies vir programme om onderwysers vaardighede te leer om dissipline toe te pas. Berading is ook aan die skool se leerders beskikbaar gestel.
Maroela Media het vroeër berig 'n video van die onderonsie tussen die leerder en die onderwyseres is vandeesweek wyd op sosiale media versprei. Op die video kan gesien word hoe die twee in 'n woordewisseling betrokke is, klaarblyklik oor 'n selfoon en die taal wat die leerder in die klas gepraat het.
Daar is aanvanklik deur sommige op sosiale media beweer dat die voorval rasgedrewe was, maar leerders by die skool het dit eens dat die voorval niks met ras te doen het nie. Leerders het Woensdag 'n vreedsame optog by die skool gehou ter ondersteuning van die onderwyseres en om bewerings van 'n rasgedrewe voorval te weerlê.
Leerders wat ten tyde van die voorval in die klas was, het verklarings by die skool afgelê.
In die nuus Sans Souci video
Ai tog. As ek n onderwyser was sou jy elke dag van my in die koerant gelees het.
Om vandag n Onderwyser te wees, is nie maklik nie. Kinders kry geen disipline by die huis nie, hulle sit op die skoolbanke en mors hulle ouers se geld. Hulle wil nie leer nie, is maar net daar omdat hulle verplig is.
Daars hy, mooi man. Uiteindelik kan daar vir die onderwysers opgestaan word as dit by rasisme kom!!! Ek praat nie die klap goed nie, maar ek sou seker dieselfde gedoen het as ek in haar skoene was, jammer om te se. Vandag se kinders het net NIKS meer respek vir die onderwysers nie. Bring die lyfstrap terug in skole en jul sal n helse verbetering sien!!! Maar nee, leer hul nou eerder wat hul regte is, een nou dink hulle met hul regte kan hul net doen en maak soos hul wil.
Dis hoogtyd dat lyfstraf terug gebring word. Geen onderwyser verdien om so behandel te word nie. N goeie pak slae hou kinders in lyn. Owerhede probeer om ons kinders onregeerbaar te maak. Dis waarom die wereld lyk soos wat hy lyk. Kinders het meer regte as die ouers wat na hulle behoeftes om sien. Wie betaal sodat die kinders iets van hul lewens kan maak.
Daai onderwyseres het n woede aanval of iets; genade soveel woede tans orals. Mense skel mekaar; slaan mekaar; niemand kan in vrede meer saambly nie, en hoekom word selfone in elke geval toegelaat in klaskamers?
Ja dit was verkeerd van Juf om kop te veloor. Maar as ouers hul kinder reg opvoed en leer om ander te respekteer, sal daar ni so iets gebeur. Die kinders is onopgevoed vandag en weet jy kan niks aan hul doen nie. Hoe gaan ons skole oor 10 jaar lyk. Ek het self klas gegee so Ma en Pa voed jou kind so op dat jy nie jou kop in skaamte moet laat sak ni.